खौरां मोन्नाय बादिब्ला उदालगुरि जिल्लानि होरिसिंगा पुलिस थानानि सिङाव थानाय उलुबारि (घाग्रा) गामिनि सासे 49 बोसोर बैसोनि दिपक देबनात बिथांआ रबिबाराव फासि नांनानै गावनि जिउखौनो फोजोबना लादों। बिथांनि मुंआ एन.आर.चीनि जोबथा फारिलाइ आरो 1971 माइथायनि भट सोगिरि फारिलाइआव नुजादोंब्लाबो ‘डि’ भटारनि फारिलाइआव दोनजानो गिनानै अफिस अफिस खारदिंगासिनो दंमोन लोगोसे बिथांनि खर’आबो थिक नंखायामोन। जाथाया ओनसोलाव दुंहाव थासारि लाबोयो आरो गोबां सुबुंफोरा लामायाव ओंखारबोनानै आसाम सरकार आरो मिरु सरकारनि बेरेखायै स्लगान होयो।